**Molėtų rajono savivaldybės taryba**

**SPRENDIMAS**

**Dėl VIEŠOSIOS ĮSTAIGOS MOLĖTŲ RAJONO GREITOSIOS MEDICINOS PAGALBOS CENTRO 2020 M. FINANSINIŲ ATASKAITŲ RINKINIO PATVIRTINIMO IR PRITARIMO 2020 M. VEIKLOS ATASKAITAI**

2021 m. balandžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, 3 dalies 5 punktu, Lietuvos Respublikos viešųjų įstaigų įstatymo 10 straipsnio 1 dalies 6 punktu ir Molėtų rajono savivaldybės tarybos veikos reglamento, patvirtinto Molėtų rajono savivaldybės tarybos 2019 m. rugsėjo 26 d. sprendimu Nr. B1-179 „Dėl Molėtų rajono savivaldybės tarybos veiklos reglamento patvirtinimo, 220 punktu, apsvarsčiusi viešosios įstaigos Molėtų rajono greitosios medicinos pagalbos centro 2020 metų veiklos ataskaitą, atsižvelgdama į viešosios įstaigos Molėtų rajono greitosios medicinos pagalbos centro 2021-03-24 raštą Nr. S-60 „Dėl dokumentų pateikimo“,

Molėtų rajono savivaldybės taryba n u s p r e n d ž i a:

1. Patvirtinti viešosios įstaigos Molėtų rajono greitosios medicinos pagalbos centro 2020 m. finansinių ataskaitų rinkinį (pridedama).
2. Pritarti viešosios įstaigos Molėtų rajono greitosios medicinos pagalbos centro 2020 metų veiklos ataskaitai (pridedama).

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras